《宿高桥怀仲明》
宋代·李流谦

阑干投晚俯烟霏，全不支梧酒力微。
沙鸟犯寒犹独立，林乌趁暝已先归。
缭愁亦笑溪为带，障远端疑树合围。
岁晏客天无好梦，最怜清露渍人衣。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。